stanford-oval/wikipedia huggingface dataset:
Mohammad Rasulof
Aiheesta muualla

Mohammad Rasulof Internet Movie Databasessa. (englanniksi)
International Campaign for Human Rights in Iran blog - 21 December 2010: Panahi’s Lawyer Concerned About Severe, Disproportionate Sentence (englanniksi)
Slant Magazine - Artikkeleita Mohammad Rasulofista (englanniksi)
Kino International - Yhdysvaltalaisen levittäjän lehdistötiedote Rasulofin elokuvasta Iron Island (englanniksi)
Mehmed Raşid pašša

Mehmed Raşid pašša
Mehmed Raşid pašša (1824 – 15. kesäkuuta 1876) oli Osmanien valtakunnan ulkoministeri 1875–1876. Hän osallistui 30. toukokuuta 1876 vallankaappaukseen, joka suisti sulttaani Abdülaziz I:n valtaistuimelta ja asetti tilalle Murat V:n. Mehmed Raşid pašša lukeutui Tanzimat-uudistuksia ajaneisiin reformatisteihin ja vallankaappauksen keskushenkilöihin.
Kuolema

Vallankaappauksen yhteydessä kuolleen sulttaanin Abdülazizin lanko, armeijan upseeri Çerkes Hasan katsoi sukua koskevia kunniakäsityksiään loukatun. Hän oli myös menettänyt vallankaappauksen johdosta runsaasti henkilökohtaista valtaa ja piti erityisesti Mehmed Raşid paššaa syyllisenä sotaministeri Hussein Avni paššan ja meriministeri Kayserili Ahmed paššan ohella. 15. kesäkuuta 1876 joukko vallankaappaukseen osallistuneita virkamiehiä ja ministereitä osallistui salkuttoman ministeri Mithat paššan kotona pidettyyn kokoukseen. Myöhään illalla raskaasti aseistautunut Çerkes Hasan tunkeutui kokoukseen ja surmasi joukon virkamiehiä ja henkilökuntaa haavoittaen useita. Mehmed Raşid pašša oli yksi attentaatissa surmansa saaneista.
Mette Frederiksenin II hallitus

| Mette Frederiksenin II hallitus |
| --- | --- |
  Tanskan kuningaskunnan  hallitus
 Virassa
 Mette Frederiksenin II hallitus 15. joulukuuta 2022.
Valtionpäämies:  Margareeta II
Jäsenet
Hallituksen johtaja:  Mette Frederiksen
Hallituspuolueet:   Sosiaalidemokraatit  Venstre  Moderaatit 
Hallituksen asema:  enemmistöhallitus
Oppositiopuolueet:   Sosialistinen kansanpuolue  Tanskademokraatit  Liberaali allianssi  Konservatiivinen kansanpuolue  Yhtenäisyyslista  Radikaali Venstre  Nye Borgerlige  Alternativet  Tanskan kansanpuolue 
Historia
Vaalit:  2022
Edellinen:  Frederiksen I
Mette Frederiksenin II hallitus on Tanskan kuningaskunnan 79. hallitus. Frederiksenin II hallitus on pohjaltaan sinipunahallitus, johon kuuluvat sosiaalidemokraatit sekä porvariblokkiin kuuluvat liberaali Venstre-puolue ja moderaatit. Hallituksen pääministeri Mette Frederiksen ilmoitti hallitussovun syntymisestä 14. joulukuuta 2022 43 päivän neuvottelujen päätteeksi. Hallituksen pohja on Tanskassa harvinainen: edellisen kerran Tanskassa on rakennettu oikeisto-vasemmisto-jaon ylittävä hallitus vuonna 1993.
Hallitusohjelma

Frederiksenin II hallituksen ohjelma on kirjoitettu 60-sivuiseen asiakirjaan. Tärkeimpiä uudistuksia ovat verouudistus, yleisten vapaapäivien vähentäminen, uudet ilmastotavoitteet, tuloperusteisen oppilasjaon poistaminen, koulutusuudistus, vastaanottokeskuksen perustaminen Euroopan ulkopuolelle, julkisen sektorin työntekijöiden palkkojen nosto, eläkejärjestelmän uudistaminen sekä käteisavustussopimuksesta luopuminen.
Hallitusohjelma > Vero- ja talousuudistus

Frederiksenin II hallitus aikoo parantaa työsuhdevähennystä niin, että työssä käyvät saavat helpotusta verotuksen tasoon. Hallitus aikoo myös lisätä portaita nykyisen 750 000 Tanskan kruunun vuositulon yläpuolelle. Verohelpotusten kokonaiskustannukseksi on arvioitu 4 miljardia kruunua. Hallitus suunnittelee myös yhden yleisen vapaapäivän poistamista. Todennäköisesti kyseessä on Tanskassa vuodesta 1686 vietetty suuri rukouspäivä.
Hallitus aikoo nostaa julkisten sektorin työntekijöiden palkkoja yhteensä kolmella miljardilla kruunulla. Tarvittavat palkat aiotaan saada kasaa irtisanomalla vastaava määrä työntekijöitä. Kolmen miljardin säästöt ohjataan kuntien ja alueiden hallintoon. Frederiksenin II hallitus aikoo uudistaa Arne-eläkejärjestelmän niin, että eläkkeiden taso on jatkossa noin 15 000 kruunua kuukaudessa. Hallitus aikoo lyhentää vanhuuseläkkeelle pääsyä nykyisestä kuudesta vuodesta kolmeen. Hallitus aikoo myös perua käteisavustussopimuksen.
Hallitusohjelma > Ilmastopolitiikka

Frederiksenin II hallitus aikoo tehdä Tanskasta ilmastoneutraalin vuoteen 2045 mennessä ja vähentää Tanskan hiilidioksipäästöjä 110 prosenttia. Sosialistinen kansanpuolue ja Radikaali Venstre jättivät hallitusneuvottelut, koska heidän mielestään hallitus ei kykene ”kunnianhimoon ilmastopolitiikan alalla”. Hallitus aikoo ottaa käyttöön hiilidioksidiveron Tanskan maataloudessa sekä lentoveron.
Hallitusohjelma > Koulutus

Frederiksenin II hallitus aikoo perua uudistuksen, jonka mukaan vanhempien tulot asetettiin erääksi kriteeriksi oppilasvalinnassa Kööpenhaminan pääkaupunkiseudulla, Pohjois-Sjællandissa, Odensessa ja Aarhusissa. Venstre ja porvarillinen blokki arvostelivat aikanaan uudistusta rajusti. Jatkossa opiskelijat jaetaan matka-ajan mukaan. Hallitus suunnittelee koulutuksen uudistamista ja rahoituksen lisäämistä ammatilliseen koulutukseen. Vastaavasti jopa puolet yliopistojen maisteriohjelmista lyhennetään yksivuotisiksi.
Hallitusohjelma > Vastaanottokeskus

Frederiksenin II hallitus on ottanut tavoitteekseen perustaa vastaanottokeskus Euroopan ulkopuolelle, joko Euroopan unionin toimesta tai yhteistyösopimusten puitteissa. Hallituksen tavoitteena on luoda uusi turvapaikkajärjestelmä. Hallitus on ilmoittanut tekevänsä mieluiten yhteistyössä joko Euroopan unionin tai muiden maiden kanssa, mutta hallituksella on valmius tehdä sopimus myös kahdenvälisesti.
Arviot

Frederiksenin kolmiapilahallituksesta on oletettu muodostuvan poliittinen tilkkutäkki ja tämän vuoksi hallituksen pitämistä yhteistyökykyisenä on pidetty historiallisesti vaikeana. Venstre-puolueen puheenjohtaja Jakob Ellemann-Jensen on myöntänyt rikkoneensa vaalilupaukset, sllä hän lupasi ettei vie puoluettaan hallitukseen Frederiksenin kanssa. Myös sosiaalidemokraattien vasen siipi on epäillyt yhteistyön sujuvuutta. Politikenin toimittaja, Helle Thorning-Schmidtin entinen neuvonantaja Noa Reddington on arvioinut, että lupausten rikkominen on edellytys eduskuntajärjestelmän viemiseksi eteenpäin. Hän on huomauttanut, että puolueet ovat yksimielisesti välttäneet vaalilupauksia vuodesta 2001 alkaen.
Avisen Danmarkin poliittinen toimittaja Casper Dall on arvionut että kolmiapilahallitus on vahva enemmistönsä vuoksi, eikä tarvitse tukea muilta kansankäräjäpuolueilta. Frederiksenin edellistä hallitusta on arvosteltu liian voimakkaasta toiminnasta ja uuden hallituksen on arvioitu lisäävän avoimuutta. Tämän johdosta tullaan näkemään enemmän poliittisia erimielisyyksiä ja hallituksen sisäisiä vuotoja. Dall on kuvaillut kolmiapilahallitusta järkiavioliitoksi, sillä puolueiden on kyettävä muodostamaan yhteisiä kantoja.
Venstren strategisena neuvonantajana toiminut Steffe Hjatelin uskoo, että hallitus voi osoittautua avoimemmaksi. Hjatelin uskoo, että ilman ministeripaikkaa jääneet haluavat ilmaista tyytymättömyyttään ja keskustella enemmän toimittajien kanssaa. Hjatelin arvioi, että hallitusyhteistyö on erityisesti Venstrelle hankala useiden rikottujen lupausten vuoksi. Tämän vuoksi tullaan näkemään useita tilaisuuksia, jossa Ellemann-Jensen joutuu edustamaan luotettavana kumppanina Mette Frederiksenin rinnalla.
Hallituksessa ristiriitoja voi aiheuttaa kahden entisen vihollisen yhdistymisen lisäksi myös kahden entisen pääministerin, Mette Frederiksenin ja Lars Løkke Rasmussenin kohtaaminen. Løkke Rasmussen on myös Venstren entinen puheenjohtaja ja Ellemann-Jensenin entinen pomo. Hjatelin uskoo, että Ellemann-Jensen ja Løkke Rasmussen ovat jakaneet selvästi omat politiikan alueensa.
MotoGP-kausi 2023

MotoGP-kausi 2023 oli ratamoottoripyöräilyn MotoGP-sarjan kausi vuonna 2023.
Kaudella sarjassa oli uutena sprinttikilpailu, jossa ajettiin noin puolet itse pääkilpailun kierroksista. Sprinttikisa ajettiin kaudella jokaisena kilpailuviikonloppuna lauantaipäivänä. Sprinttikisasta yhdeksän nopeinta saivat pisteitä, kun pääkilpailusta pisteitä saivat 15 kärkikuljettajaa.
Kilpailukalenteri

Kauden kilpailut:
| Nro | Päivämäärä | Kilpailu | Rata | Raportti |
| --- | --- | --- | --- | --- |
| 1. | 24.-26. maaliskuuta |  Portugalin Grand Prix | Autódromo Internacional do Algarve | Raportti |
| 2. | 31. maaliskuuta-2. huhtikuuta |  Argentiinan Grand Prix | Autódromo Termas de Río Hondo | Raportti |
| 3. | 14.-16. huhtikuuta |  Amerikan Grand Prix | Circuit of the Americas | Raportti |
| 4. | 28.-30. huhtikuuta |  Espanjan Grand Prix | Circuito de Jerez | Raportti |
| 5. | 12.-14. toukokuuta |  Ranskan Grand Prix | Bugatti Circuit | Raportti |
| 6. | 9.-11. kesäkuuta |  Italian Grand Prix | Mugello Circuit | Raportti |
| 7. | 16.-18. kesäkuuta |  Saksan Grand Prix | Sachsenring | Raportti |
| 8. | 23.-25. kesäkuuta |  Hollannin Grand Prix | TT Circuit Assen | Raportti |
| 9. | 7.-9. heinäkuuta |  Kazakstanin Grand Prix | Sokol International Racetrack | Raportti |
| 10. | 4.-6. elokuuta |  Britannian Grand Prix | Silverstone Circuit | Raportti |
| 11. | 18.-20. elokuuta |  Itävallan Grand Prix | Red Bull Ring | Raportti |
| 12. | 1.-3. syyskuuta |  Katalonian Grand Prix | Circuit de Barcelona-Catalunya | Raportti |
| 13. | 8.-10. syyskuuta |  San Marinon Grand Prix | Misano World Circuit Marco Simoncelli | Raportti |
| 14. | 22.-24. syyskuuta |  Intian Grand Prix | Buddh International Circuit | Raportti |
| 15. | 29. syyskuuta-1. lokakuuta |  Japanin Grand Prix | Twin Ring Motegi | Raportti |
| 16. | 13.-15. lokakuuta |  Indonesian Grand Prix | Mandalika International Circuit | Raportti |
| 17. | 20.-22. lokakuuta |  Australian Grand Prix | Phillip Island Grand Prix Circuit | Raportti |
| 18. | 27.-29. lokakuuta |  Thaimaan Grand Prix | Chang International Circuit | Raportti |
| 19. | 10.-12. marraskuuta |  Malesian Grand Prix | Sepang International Circuit | Raportti |
| 20. | 17.-19. marraskuuta |  Qatarin Grand Prix | Losail International Circuit | Raportti |
| 21. | 24.-26. marraskuuta |  Valencian Grand Prix | Circuit Ricardo Tormo | Raportti |
Marokon alueet

Marokon alueet
Marokon alueet ovat Marokon ylimpiä aluehallinnon yksiköitä. Maa on jaettu 12 alueeseen.
Tanger-Tetouan-Al Hoceima
Oriental
Fès-Meknès
Rabat-Salé-Kénitra
Béni Mellal-Khénifra
Casablanca-Settat
Marrakesh-Safi
Drâa-Tafilalet
Souss-Massa
Guelmim-Oued Noun
Laâyoune-Sakia El Hamra
Dakhla-Oued Ed-Dahab
Guelmim-Oued Noun, Laâyoune-Sakia El Hamra ja Dakhla-Oued Ed-Dahab sijaitsevat osin tai kokonaan Länsi-Saharan puolella.
Entiset alueet

Marokko oli vuodesta 1997 vuoteen 2015 asti jaettu 16 alueeseen eli wilayaan. Kaksi alueista, Laâyoune – Boujdour – Sakia El Hamra ja Oued Ed-Dahab – Lagouira olivat Länsi-Saharassa. Jokaisen wilayan johdossa oli kuninkan nimittämä wali eli maaherra tai kuvernööri.
Wilayat oli jaettu edelleen provinsseihin ja prefektuureihin, joista ensin mainittuja oli enemmän maaseudulla, jälkimmäisiä suurkaupunkialueilla.
| Numero | Alue | Pääkaupunki |
| --- | --- | --- |

| 6 | Chaouia-Ouardigha | Settat |
| 11 | Doukkala-Abda | Safi |
| 14 | Fès-Boulemane | Fès |
| 5 | Gharb-Chrarda-Béni Hssen | Kénitra |
| 9 | Suur-Casablanca | Casablanca |
| 3 | Guelmim-Es Semara | Guelmim |
| 2 | Laâyoune-Boujdour-Sakia El Hamra | Laâyoune |
| 7 | Marrakech-Tensift-El Haouz | Marrakesh |
| 13 | Meknes-Tafilalet | Meknes |
| 8 | Oriental | Oujda |
| 1 | Oued Ed-Dahab-Lagouira | Dakhla |
| 10 | Rabat-Salé-Zemmour-Zaer | Rabat |
| 4 | Souss-Massa-Draâ | Agadir |
| 12 | Tadla-Azilal | Béni Mellal |
| 16 | Tangier-Tétouan | Tanger |
| 15 | Taza-Al Hoceima-Taounate | Al Hoceima |
Ensimmäiset alueet muodostettiin 1971. Niistä tuli maan ylimmät aluehallinnon yksiköt. Maa jaettiin seitsemään alueeseen, jotka olivat olemassa vuoteen 1997 asti.
Keski-Marokko
Itä-Marokko
Luoteis-Marokko
Keskipohjoinen
Eteläpohjoinen
Etelä-Marokko
Tansif
Marokon alueet 1997–2015
Manuel Osborne-Paradis

| Mitalit | Mitalit | Mitalit |  |
| --- | --- | --- | --- |
|  Manuel Osborne-Paradis |  Manuel Osborne-Paradis |  Manuel Osborne-Paradis |  |
Maa:   Kanada
Miesten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | Sankt Moritz 2017 | supersuurpujottelu |  |
Manuel Osborne-Paradis (s. 8. helmikuuta 1984 North Vancouver, Brittiläinen Kolumbia, Kanada) on kanadalainen alppihiihtäjä, joka laskee lähinnä syöksylaskua ja supersuurpujottelua.
Osborne-Paradis saavutti hopeaa junioreiden MM-kilpailujen supersuurpujottelussa Mariborissa 2004. Torinon olympialaisissa 2006 hän oli syöksylaskussa kolmastoista ja Åren MM-kilpailuissa 2007 samassa lajissa yhdeksäs. Hän saavutti Sankt Moritzin MM-kilpailuissa 2017 pronssia supersuurpujottelussa. Pyeongchangin olympialaisissa 2018 hän oli syöksylaskussa neljästoista.
Osborne-Paradis sijoittui maailmancupin osakilpailussa ensimmäisen kerran kolmen parhaan joukkoon oltuaan toinen Lake Louisen syöksykilpailussa marraskuussa 2006. Hän sijoittui samassa lajissa lisäksi kolmanneksi Val d'Isere'ssä tammikuussa 2007, Wengenissä tammikuussa 2008 ja Val Gardenassa joulukuussa 2008. Hän sijoittui kuudenneksi syöksycupin kokonaispisteissä kaudella 2007–2008.
Osborne-Paradis saavutti ensimmäisen voittonsa maailmancupissa Kvitfjellin syöksykilpailussa 6. maaliskuuta 2009. Seuraavana päivänä oli kolmas Kvitfjellin toisessa syöksykilpailussa. Syöksycupin kokonaispisteissä hän oli kaudella 2008–2009 viides.
Osborne-Paradis voitti maailmancupkaudella 2009–2010 Lake Louisen supersuurpujottelun sekä Val Gardenan syöksylaskun ja oli toinen Wengenin syöksylaskussa. Syöksylaskun cup-pisteissä hän oli neljäs.
Maailmancupkaudella 2014–2015 Osborne-Paradis sijoittui toiseksi Lake Louisen ja Kvitfjellin syöksylaskuissa.
Aiheesta muualla

Virallinen sivusto (Arkistoitu – Internet Archive) (englanniksi)
Marja Vartiainen

Marja Anneli Vartiainen (o.s. Pippuri, s. 24. huhtikuuta 1954 Pyhäselkä) on aktiiviuransa päättänyt suomalainen kestävyysjuoksija. Hän edusti urallaan Tohmajärven Urheilijoita ja vuodesta 1982 lähtien Kiteen Urheilijoita. Hänen valmentajanaan toimi Soini Vartiainen.
Kalevan kisoista Vartiainen saavutti 10 000 metrin juoksusta pronssia vuonna 1983. Lisäksi hän saavutti maratonilta SM-hopeaa samana vuonna. Helsingin MM-kilpailuissa 1983 hän sijoittui maratonilla 16:nneksi ennätyksellään 2.39.22.
Virallisissa kilpailuissa Vartiainen ei ole esiintynyt vuoden 1992 jälkeen.
Meleerattu paperi

Meleerattu paperi (ransk. mêler, sekoittaa yhteen) on paperia, jota valmistettaessa paperimassaan on sekoitettu värillisiä kuituja. Sen valmistusmenetelmä kehitettiin Englannissa 1830-luvulla. Koska meleeratun paperin käyttö vaikeutti väärentämistä, sitä alettiin käyttää varmuuspainatteissa, etenkin seteleissä. Suomessa sitä käytettiin ensimmäisen kerran setelityyppeihin 1897/1898 ja sitten tyypin 1945 Litt.B-painoksesta (Littera) eteenpäin. Nykyajan setelipapereissa käytetään paljain silmin nähtävien eli optisten kuitujen ohella fluoresoivia kuituja ja magneettisia kuituja. Flueresoivat kuidut reagoivat infrapuna- tai ultraviolettisäteilyyn.
Paperimassaan sekoitettavien painotuotteiden väärentämistä vaikeuttavien kuitujen yhteisnimitys on varmuuskuitu. Ne voivat olla luonnonkuituja tai tekokuituja. Setelipapereissa varmuuskuituja alettiin käyttää 1800-luvun loppupuolella, kun setelipainoissa otettiin käyttöön Wienin menetelmä, johon sisältyi myös muita turvatekijöitä. Wienin menetelmän kehitti ja patentoi itävaltalainen hovineuvos Musil von Mollenbruch. Menetelmässä käytettiin painamiseen erikoisvalmisteisia teräslaattoja ja varmuusvärejä sekä meleerattua paperia. Tämän setelinvalmistusmenetelmän arveltiin takaavan suojan kaikkea väärentämistä vastaan. Suomessa tällä menetelmällä painettiin 1890-luvun loppupuolella uusien seteleiden etusivu.
Luettelo televisiosarjan Frasier jaksoista

Tämä on tilannekomediasarja  Frasierin jaksolista jaksokuvauksineen. Sarjaa tehtiin 11 tuotantokautta vuosien 1993 ja 2004 välillä, yhteensä 264 jaksoa.
Aiheesta muualla

Frasier Online -fanisivuston tarkemmat jaksokuvaukset (englanniksi)
Melek Mazici

Melek Mazici (s. 25. marraskuuta 1956 Istanbul, Turkki) on turkkilais-suomalainen kuvataiteilija ja taidegraafikko. Hän on asunut ja työskennellyt Suomessa vuodesta 1981 lähtien. Mazici on työskennellyt myös Lontoossa, Tukholmassa, Pariisissa, Brysselissä ja New Yorkissa.
Mazici opiskeli Turkin valtion kuvataideakatemiassa Istanbulissa vuosina 1975–1981 pääaineenaan maalaustaide. Hän on myös opiskellut Kuvataideakatemiassa Helsingissä vuosina 1984–1989 erikoistuen taidegrafiikkaan. Vuosina 1989–1990 Mazici täydensi opintojaan stipendiaattina Ruotsin kuninkaallisessa taideakatemiassa.
Mazici aloitti uransa taidegrafiikan parissa. Taidegrafiikan lisäksi hän on käyttänyt ilmaisumuotoinaan installaatioita ja akryylimaalauksia.
Mazicin töiden lähtökohtana ovat usein orgaaniset muodot, kuten kukat tai maisemat. Nämä aiheet saavat hänen teoksissaan usein merkityksen mielen maisemina ja läpinäkyvyytenä, jotka antavat katsojalle mahdollisuuden peilata omia tunnetilojaan teosten kautta. Mazicin muotokieli on elänyt ja kehittynyt eri maiden, maisemien ja mielentilojen kautta vuosikymmenten taiteellisen uran aikana. Taideteoksiinsa Melek ottaa värit Turkista ja tunnelman Suomesta.
Vuodesta 1980 Mazici on pitänyt säännöllisesti yksityisnäyttelyitä ja osallistunut lukuisiin yhteisnäyttelyihin mm. Suomessa, Turkissa, Yhdysvalloissa, Ranskassa, Japanissa, Saksassa ja Irlannissa. Mazicin teoksia on julkisissa ja yksityisissä kokoelmissa ympäri maailman. Suomessame hänen teoksiaan kuuluu muun muassa Suomen valtion taidekokoelmaan, Helsingin kaupungin taidemuseon sekä Porin taidemuseon kokoelmiin. Turkissa Mazicin on töitä on ollut esillä usein Galeri Nev -galleriassa, ja hänen teoksiaan on hankittu myös merkittävimpiin yksityiskokoelmiin.
Melek Mazicille on myönnetty valtion viisivuotinen taiteilija-apuraha kahdesti, vuosina 2000 ja 2010.
Melek Mazicin teoksista kertova kirja Transparency palkittiin tunnustuspalkinnolla vuonna 2014 Suomen kauneimpien kirjojen kilpailussa.
Marokon alle 23-vuotiaiden jalkapallomaajoukkue

Marokon alle 23-vuotiaiden jalkapallomaajoukkue on Marokon jalkapalloliiton hallinnoima joukkue, joka edustaa Marokkoa kansainvälisissä jalkapallon Olympialaisissa. Marokko selvisi ensimmäisen kerran Olympialaisiin vuonna 1964. Joukkueen paras saavutus on vuoden 2011 alle 23-vuotiaiden Afrikan-mestaruuskilpailuista, jossa Marokko sijoittui toiseksi hävittyään loppuottelussa Gabonille.
Valmentajat

Pim Verbeek (8/2010–2014)
Hassan Benabicha (2014–)
Aiheesta muualla

Marokon olympiamaajoukkue Goalzz sivustolla (englanniksi)
Marokon jalkapallo
| --- | --- |
Miesten sarjat::  Botola • GNF 2 • GNFA 1 • GNFA 2
Miesten cupit::  Marokon cup • Supercup (1976)
Maajoukkueet::  Marokon maajoukkue • Marokon A' maajoukkue • Marokon olympiajoukkue • Marokon alle 20-vuotiaiden maajoukkue • Marokon alle 17-vuotiaiden maajoukkue • Marokon naisten maajoukkue
Liitot::  Marokon kuninkaallinen jalkapalloliitto
Palkinnot::  Kultainen pallo
Mohammad Reza Golzar

| Mohammadreza Golzar |
| --- | --- |
 mohammadreza golzar in 2017
Henkilötiedot
Syntynyt: 21. maaliskuuta 1977 (ikä 47) Teheran, Iran
Aiheesta muualla
IMDb 
Mohammad Reza Golzar (pers. ‏محمدرضا گلزار‎, s. 21. maaliskuuta 1977) on iranilainen näyttelijä, laulaja, tv-juontaja ja malli.
Aikainen elämä

Mohammadreza Golzar Azari syntyi 21. maaliskuuta 1977 Persia-Azerista peräisin olevassa perheessä. Hänen läheinen ystävänsä Aria Sajadi auttoi häntä näyttelijätaidoillaan. Hän on omaperäinen ja on syntynyt Teheranissa.
Aikainen elämä > Filmografia

Sam o Nargess (2000 - Iraj Ghaderi )
Zamaneh (2001 - Hamidreza Salahmand)
Bala-ye Shaher, Payeen-e Shahr (2002 - Akbar Khamin)
Shaam-e Akhar (Viimeinen ehtoollinen) (2002 - Fereydoun Jeyrani)
Zahr-e Asal (2003 - Ebrahim Sheibani )
Putiikki (2003 - Hamid Nematollah)
Cheshmane Siah (2003 - Iraj Ghaderi )
Taleh (2006 - Siroos Alvand )
Coma (2004 - Arash Moayerian)
Gol-e Yakh (2005 - Kiomars Pourahmad )
Sham-e Aroosi (2006 - Ebrahim Vahidzadeh)
Atash Bas (Tulitauko) (2006 - Tahmineh Milani )
Kalagh Par (2007 - Shahram Shah Hosseini)
Tofighe Ejbari (2008 - Mohammad Hossein Latifi )
Majnoone leyli (2008 - Ghasem Jafari)
Dou Khahar (2008 - Mohammad Banki)
Demokratia Tou Rouze Roshan (2009 - Ali Atshani)
Va Manille (2010 - Mohammad Banki)
Atom Heart Mother (2013 - Ali Ahmadzadeh)
Shish - o - Besh (kuusi ja viisi) (2011
Want Haluan tanssia (2014 - Bahman Farmanara)
Eshgh Tatil Nist (2015 - Bijan gol Birang)
Salaam Mumbai (2016 - Ghorban Mohammadpour)
Ayeneh Baghal (2017 - Manouchehr Hadi)
Rahman 1400 (2017 - Manouchehr Hadi)
Olemme kaikki yhdessä (2018 Kamal Tabrizi)
Gisoo (Asheghane 2) (2020 Manouchehr Hadi)
Aiheesta muualla

Mohammad Reza Golzar Internet Movie Databasessa. (englanniksi)
Mohammad Reza Golzar Instagramissa
/ Mohammad Reza Golzar Facebookissa
Mohammad Reza Golzar Instagramissa
Mohammad Reza Golzar on Spotify
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mohammad Reza Golzar
Käännös suomeksi
Marja Vauras

| Marja Vauras> Henkilötiedot |
| --- | --- |
Syntynyt: 9. maaliskuuta 1953 (ikä 71) Turku
Kansalaisuus:  Suomi
Ammatti:  kasvatustieteen  professori
Koulutus ja ura
Instituutti:  Turun yliopisto
Tutkimusalue:  Koulutus ja kognitiivinen psykologia
Aiheesta muualla
Marja Vauras Turun yliopiston tutkimusportaalissa
Marja Merja Sinikka Vauras (s. 9. maaliskuuta 1953 Turku) on suomalainen filosofian tohtori, ja Turun yliopiston kasvatustieteen professori. Hän on toiminut myös Turun yliopiston Kasvatustieteellisen tiedekunnan dekaanina.
Suomalaisen tiedeakatemian jäsen Vauras on ollut vuodesta 2013.
Aiheesta muualla

Marja Vauras (englanniksi) (researchgate.net)
Koulutusvienti on kestävyys- ja ketteryyslaji (2.5.2017) (utu.fi)
Mitchell Marner

| Mitchell Marner |
| --- | --- |

Henkilötiedot
Syntynyt: 5. toukokuuta 1997 (ikä 27) Markham, Ontario, Kanada
Kansalaisuus:   Kanada
Jääkiekkoilija
Lempinimi:  Mitch
Pelipaikka:  laitahyökkääjä / keskushyökkääjä
Maila:  oikea
Pituus:  183 cm
Paino:  82 kg
Seura
Seura:  Toronto Maple Leafs
Sarja:  NHL
Pelinumero:  16
Pelaajaura
Pääsarjaura:  2016–
Aik. seurat:  London Knights
NHL-varaus:  4. varaus, 2015 Toronto Maple Leafs
Mitchell ”Mitch” Marner (s. 5. toukokuuta 1997) on kanadalainen jääkiekkoilija, joka pelaa laitahyökkääjänä NHL-joukkue Toronto Maple Leafsissa.
Ura > Junioriura

Vaikka Marner oli saanut tarjouksen Michiganin yliopistolta, hän siirtyi OHL:n London Knightsiin, joka varasi hänet ensimmäisellä kierroksella vuoden 2013 varaustilaisuudessa. Hän pelasi Knightsissa vahvan tulokaskauden: hän teki 59 pistettä 64 pelissä ja oli ehdokas Travis Konecnyn voittaman OHL:n vuoden tulokkaan palkinnon saajaksi.
Kaudella 2014–2015 Marner oli liigan pistepörssin toinen Erie Ottersissa pelanneen Dylan Stromen jälkeen. Marner nimettiin OHL:n ensimmäiseen tähdistökentälliseen.
Marner varattiin NHL:ään vuoden 2015 varaustilaisuudessa neljäntenä.
Ura > NHL-ura

Marner pelasi ensimmäisen ottelun NHL:ssä Maple Leafsin kokoonpanossa 12. lokakuuta 2016. Ensimmäisen maalinsa NHL:ssä hän teki toisessa pelissään Boston Bruinsia vastaan 16. lokakuuta 2016 Marner solmi syyskuussa 2019 Toronton kanssa kuuden vuoden mittaisen jatkosopimuksen, joka on arvoltaan 65 miljoonaa dollaria.
Tammikuussa 2020 Marner valittiin ensimmäisen kerran NHL:n tähdistöotteluun.